རྒྱལ་ཁང་རྩེ་སྤྲུལ་སྐུ་མེར་རྒེན་པཎྜིཏ་ཧུ་ཐོག་ཐུ་བསྐལ་བཟང་བསྟན་པ་ཡར་འཕེལ།

༄༅།། །གྲུབ་པའི་དབང་ཕྱུག་རྒྱལ་ཁང་རྩེ་པའི་སྤྲུལ་སྐུ་མེ་རྒེན་ཧུ་ཐོག་ཐུ་བསྐལ་བཟང་བསྟན་པ་ཡར་འཕེལ་གྱི་ཡང་སྲིད་མྱུར་འབྱོན་གསོལ་འདེབས་ཞུ།།                         
                   ཐུའུ་བཀྭན་3༽བློ་བཟང་ཆོས་ཀྱི་ཉི་མ།1737-1802
༄༅།། །བསྐལ་བཟང་རྣམ་འདྲེན་བཞི་པའི་བསྟན་པ་མཆོག །ཡར་ངོའི་ཟླ་ལྟར་འཕེལ་བའི་མཛད་བཟང་གིས། །འགྲོ་རྣམས་མངོན་མཐོ་ངེས་ལེགས་ལ་འགོད་པ། །དཔལ་ལྡན་བླ་མའི་ཞབས་ལ་གསོལ་བ་འདེབས། །གང་གི་གཟུགས་སྐུའིབཀོད་པ་རྟ་ལྗང་ཅན། །ཆོས་དབྱིངས་ནུབ་རིར་མནལ་བའི་ཚུལ་བསྟན་ཀྱང་། །སླར་ཡང་མཆོག་སྤྲུལ་ཟླ་གཞོན་མྱུར་གསལ་ཏེ། །སྐལ་བཟང་ཀུན་དའིདགའ་ཚལ་སྐྱོང་བར་ཤོག །རྗེ་བཙུན་བླ་མའི་སྤྲུལ་སྐུ་བསམ་འཕེལ་དབང་། །བདག་ཅག་དད་པའི་རྒྱལ་མཚན་རྩེར་མཆོད་དེ། །ཆོས་སྲིད་འཕྲིན་ལས་འདོད་དགུའི་དགའ་སྟོན་གྱིས། །གདུལ་བྱའི་རེ་བ་ཡིད་བཞིན་སྐོང་བར་ཤོག །གངལ་གསོལ་བ་བཏབ་ན་མི་བསླུ་བ། །མཆོག་གསུམ་སྲུང་མའི་ཐུགས་རྗེ་ནུས་མཐུ་ཡིས། །བླ་མའི་ཡང་སྲིད་འཁྲུལ་མེད་མྱུར་གསལ་ཏེ། །བསྟན་དང་འགྲོ་བའི་དཔལ་དུ་འགྱུར་བར་ཤོག །ཕྱོགས་འདིར་ཐུབ་བསྟན་སྙིང་པོ་དར་ཞིང་རྒྱས། །བསྟན་འཛིན་སྐྱེས་བུ་ཐམས་ཅད་སྐུ་ཚེ་བརྟན། །སྦྱིན་བདག་རྣམས་ཀྱང་ཚེ་བསོད་སྟོབས་འབྱོར་འཕེལ། །སྐྱེ་རྒུ་བདེ་སྐྱིད་དཔལ་ལ་སྤྱོད་པར་ཤོག། །། ཅེས་པ་འདི་ཡང་ཧལ་ཧ་གཡས་རུ་ཇ་སག་ཐུ་ཧན་གྱི་ཤོག །གྲུབ་པའི་དབང་ཕྱུག་རྒྱལ་ཁང་རྩེ་པའི་སྤྲུལ་པའི་སྐུ་མེ་རྒེན་ཧུ་ཐོག་ཐུ་བསྐལ་བཟང་བསྟན་པ་ཡར་འཕེལ་གྱི་ཡང་སྲིད་མྱུར་འབྱོན་གསོལ་འདེབས་འདི་ལྟ་བུ་དགོས་ཞེས་དད་ལྡན་དགེ་སློང་བློ་གསལ་གྱིས་ལྷ་རྫས་གོས་ཡུག་བཅས་བསྐུལ་ངོར་༸གོང་མའི་ལུང་གིས་ས་མ་ཏི་པཀྴིར་བསྔགས་པའི་བཙུན་གཟུགས་ཐོས་པ་འཛིན་པ་༸དྷརྨ་བཛྲ་གྱིས་ཟི་ལིངདུ་གྲགས་པའི་རྒྱ་མཁར་གྱི་ལྟེ་བའི་ལྷ་ཁང་ཧོང་ཇཽ་ཟིར་ཕྲལ་མར་བྲིས་པའོ།། །།